Diari Oficial de la Generalitat Valenciana


Sumari del DOGV 6258, del 03-05-2010 (2010/3667)

Notificació de la sentència dictada en el judici de divorci contenciós número 1291/2008
---------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3667


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici de divorci contenciós número 1291/2008 [2010/3667]  
Divorci contenciós 001291/2008-D  
Part demandant: Primitiva Martínez Martínez.  
Part demandada: Juan Carlos Albaladejo Pérez.  
En el judici a què es fa referència s'ha dictat la resolució que té el text que literalment és com segueix:  
«Dispositiva   
Estime parcialment la demanda presentada per la procuradora Antonia García Mora, en nom i representació de Primitiva Martínez Martínez, contra Juan Carlos Albadalejo Pérez, en conseqüència:   
1. Es declara el divorci del matrimoni format per ambdós, amb tots els efectes legals, i s'aproven les mesures definitives següents:   
1.1. L'exercici de la pàtria potestat sobre la menor N. A. M. serà conjunt, si bé romandrà sota la guarda i custòdia de sa mare, Primitiva Martínez Martínez.   
L'exercici conjunt de la pàtria potestat implica la participació d'ambdós progenitors en totes aquelles decisions rellevants que afecten la seua filla, especialment en l'àmbit educatiu, sanitari, religiós i social.   
Per això, ambdós hauran d'intervindre necessàriament en l'elecció o canvi de centre o model educatiu; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; en la decisió sobre la realització o no d'un acte religiós o social rellevant, així com en la manera de dur-lo a terme, sense que pel que fa a això tinga la prioritat el progenitor amb el qual es trobe el menor en el moment que s'haja de realitzar; en el canvi de domicili, sempre que aquest siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional.   
No obstant això, el progenitor que es trobe en companyia de la seua filla podrà adoptar decisions, pel que fa a aquesta, sense la consulta prèvia a l'altre progenitor, en els casos en què hi haja una situació d'urgència o es tracte de qüestions poc transcendents o rutinàries, que en el transcórrer normal de la vida amb un menor poden produir-s'hi.   
1.2. El règim de visites establit a favor del progenitor no custodi, Juan Carlos Albadalejo Pérez, consistirà en el que lliurement acorde amb la seua filla N.   
1.3. Juan Carlos Albadalejo Pérez haurà d'abonar mensualment, en concepte de pensió d'aliments per a la seua filla N. la quantitat de 150 euros, que haurà d'ingressar al compte número 2100 1539 92 8377618203, de bestreta i dins dels cinc primers dies de cada mes. Aquest import s'actualitzarà anualment de conformitat amb les variacions que experimente l'IPC que publica l'Institut Nacional d'Estadística o organisme que el substituïsca en un futur.   
Ambdós progenitors hauran de pagar a mitges les despeses extraordinàries que s'originen pel que fa a la seua filla (entre les quals s'inclouen, expressament, les despeses escolars de matrícula, menjador, excursions, llibres, material i transport, i les classes particulars). És un pressupòsit previ perquè puga reclamar el progenitor que haja pagat la despesa íntegrament, que, prèviament a la realització, tret de supòsits d'urgència, haja demanat el consentiment de l'altre progenitor, en qualsevol forma que permeta acreditar-ho documentalment, amb informació a aquest progenitor del cost que implica. La falta d'oposició expressa, dins del termini de cinc dies, serà equivalent a un consentiment tàcit.   
2. Queda dissolt el règim econòmic matrimonial existent.   
3. No es condemna a costes cap de les parts.   
Notifiqueu aquesta sentència a les parts, a l'actora a través de la seua representació processal i al demandat rebel personalment (art. 497.2 LEC), i indiqueu que contra aquesta, que no és ferma, s'hi pot interposar un recurs d'apel·lació davant de l'Audiència Provincial d'Alacant, que no suspendrà l'eficàcia de las mesures acordades (article 774.5 LEC) i que cal preparar, si pertoca, davant d'aquest mateix Jutjat, dins del termini de cinc dies següents a la notificació (articles 455 i 457 LEC).   
Una vegada siga ferma, feu-ho saber al Registre Civil de Santa Pola (art. 755 LEC i art. 76 LRC).   
Aquesta és la meua sentència, de què es durà una testimoniança a les actuacions i se n'enquadernarà l'original, que pronuncie, mane i firme».  
Publicació. La sentència anterior va ser llegida i publicada per la magistrada jutgessa que la va dictar mentre celebrava audiència en el dia de la data. En done fe.   
Atés que es desconeix el domicili o la residència actuals de la part demandada, mitjançant la provisió de 18 de març de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència al demandat rebel.  
Elx, 18 de març de 2010.- La secretària judicial: Loreto Medina Aranda.